|  |  |
| --- | --- |
|  | \*P/1827892\* |

R E P U B L I K A H R V A T S K A

SPLITSKO-DALMATINSKA ŽUPANIJA

GRAD SPLIT

GRADONAČELNIK

KLASA: 330-05/18-01/209

URBROJ: 2181/01-09-02/19-18-6

Split, 31. listopada 2018. godine

Na temelju članka 15. Zakona o javnoj nabavi („Narodne novine“ broj 120/16), članka 52. Statuta Grada Splita („Službeni glasnik Grada Splita“ broj 17/09, 11/10, 18/13, 39/13, 46/13 - pročišćeni tekst i 11/18) i Pravilnika o provedbi postupaka jednostavne nabave („Službeni glasnik Grada Splita“ broj 4/17), Gradonačelnik Grada Splita dana 31. listopada 2018. godine, donosi

**ZAKLJUČAK**

**o odabiru ekonomski najpovoljnije ponude u postupku jednostavne nabave usluge izrade glavnog projekta sjevernog ulaza u antičku kanalizaciju Dioklecijanove palače**

1. Prihvaća se prijedlog članova stručnog povjerenstva Naručitelja za pripremu i provedbu postupka jednostavne nabave usluge izrade glavnog projekta sjevernog ulaza u antičku kanalizaciju Dioklecijanove palače u sastavu: Katarina-Nataša Merćep i Romana Škrabić, te se odabire ponuda ponuditelja: **Ured Vojnović d.o.o. iz Splita, Mihaljevićeva 1, OIB: 81197055486, s cijenom od 245.000,00 kuna (s PDV-om).**
2. Između Grada Splita i Ponuditelja iz točke 1. ovog Zaključka zaključit će se ugovor po objavi ovog Zaključka na internetskim stranicama Naručitelja budući žalba nije dopuštena.
3. Zadužuje se Upravni odjel za financijsko upravljanje i kontroling za realizaciju ovog Zaključka.
4. Ovaj Zaključak objavit će se u „Službenom glasniku Grada Splita“ i na internetskim stranicama Naručitelja.

**GRADONAČELNIK**

**Andro Krstulović Opara, v.r.**

DOSTAVITI:

1. Članovima stručnog povjerenstva, svima

2. Upravni odjel za financijsko upravljanje i kontroling, ovdje

3. Uredništvu „Službenog glasnika Grada Splita“, ovdje

4. Pismohrani, ovdje

**OBRAZLOŽENJE**

Grad Split, Obala kneza Branimira 17, Split, OIB: 78755598868 kao Naručitelj proveo je postupak jednostavne nabave usluge izrade glavnog projekta sjevernog ulaza u antičku kanalizaciju Dioklecijanove palače, objavljen na internetskim stranicama Grada Splita dana 18. listopada 2018. godine. Procijenjena vrijednost nabave je 198.000,00 kn.

Do roka za dostavu ponuda, dana 29. listopada 2018. godine do 12:00 sati pristigla je ukupno 1 (jedna) ponuda i to ponuditelja : Ured Vojnović d.o.o. iz Splita.

U postupku pregleda i ocjene ponuda Naručitelj je pristiglu ponudu ocijenio valjanom i sukladnom Pozivu za dostavu ponuda, te je odlučeno da se s istim sklopi ugovor o nabavi usluge.